Diari Oficial de la Generalitat Valenciana


Sumari del DOGV 8249, del 07-03-2018 (2018/2147)

RESOLUCIÓ de 20 de febrer de 2018, del Protectorat de Fundacions de la Generalitat, per la qual es fa públic l'extracte de la resolució relativa a la inscripció en el Registre de Fundacions de la Comunitat Valenciana de l'entitat Fundació de la Comunitat Valenciana Vicent Rebollar i Cerdà.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8249

Data del DOGV
:   07-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2147


Data del document
:   20-02-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 20 de febrer de 2018, del Protectorat de Fundacions de la Generalitat, per la qual es fa públic l'extracte de la resolució relativa a la inscripció en el Registre de Fundacions de la Comunitat Valenciana de l'entitat Fundació de la Comunitat Valenciana Vicent Rebollar i Cerdà. [2018/2147]  
Per part de la Secretaria Autonòmica de Justícia, Administració Pública, Reformes Democràtiques i Llibertats Públiques, en l'exercici de funcions de Protectorat de Fundacions de la Generalitat, ha sigut dictada la següent resolució:  
- Resolució de data 2 de novembre de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació de la Comunitat Valenciana Vicent Rebollar i Cerdà, amb el número 119C, i classificar-la amb caràcter cultural (30) i de promoció lingüística (31), sota la tutela del Protectorat que exerceix la Generalitat. El seu domicili radicarà al carrer Cisterna, 12, 12720 Almenara (Castelló).  
  
Fins i activitats:  
L'FCVRC persegueix fins d'interés general contribuint al progrés de la societat en la qual es desenvolupa la seua activitat. Són fins de la Fundació:  
a) Investigació, coneixement, foment i promoció de la cultura valenciana, l'idioma valencià codificat per les normes del Puig, les tradicions, la història i el patrimoni, la identitat valenciana així com donar a conèixer les institucions valencianes.  
b) Inspirar i fomentar un canvi institucional social i individual, en favor d'una València cultural, idiomàtica, socialment autònoma, no vinculada a factors externs de decisió que no siguen uns altres que la pròpia voluntat del poble valencià; i territorialment integra, amb independència de la relació política o administrativa que mantinga amb uns altres pobles, nacions o estats, que garantisca el progrés social, en especial, front a les circumstàncies, socials, polítiques o econòmiques que afecten la societat valenciana, com es la integritat territorial, la integritat de l'idioma valencià, dels usos i costums valencians, de les relacions entre els diferents territoris, del teixit empresarial, del teixit social i participatiu cívic valencià, de l'economia valenciana i el finançament just, del mercat de treball i la plena inserció, de manera principal, de col·lectius i persones en majors dificultats i precarietat, de la solidaritat, i ajuda en les persones més necessitades, de la immigració i les polítiques migratòries coherents, l'adaptació de l'estranger al nou entorn i l'adaptació del ja resident no immigrant a aquest fenomen, la corrupció publica i privada i les bones pràctiques de gestió i de civisme, la conservació del patrimoni medi ambiental valencià.  
  
c) Fomentar un model educatiu, públic i de qualitat, respectuós amb la idiosincràsia del poble en el qual es desenvolupe i adequat a les possibilitats de l'alumnat per a la seua formació completa; un model d'educació integral, verdaderament formador de persones lliures i capacitades per a enfrontar la seua vida en societat.  
  
Beneficiaris:  
1. Seran potencials i principals beneficiaris de l'FCVRC la societat valenciana en general i el patrimoni valencià, tant material com immaterial.  
2. Els beneficiaris seran seleccionats pel Patronat de la Fundació utilitzant criteris d'imparcialitat, no-discriminació i objectivitat, i els particulars de mèrit i capacitat, sense perjuí que també es puguen considerar les situacions personals de necessitat dels beneficiaris, de petició i anàlegs. El Patronat podrà acordar els requisits específics de cada convocatòria i la composició, si és el cas, de l'òrgan de selecció, els seus criteris d'actuació, els requisits i els mèrits a valorar. L'FCVRC mai podrà discriminar per raó de gènere, orientació sexual, edat, estat de salut, estat civil, condició socioeconòmica, minusvalidesa, credo, origen, o raça.  
3. Ningú podrà al·legar, ni individualment ni col·lectivament davant de la Fundació o el seu Patronat cap dret a gaudir sobre els seus beneficis, abans que siguen concedits, ni imposar la seua distribució a persones determinades».  
  
Cosa que es fa pública en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu coneixement general.  
  
València, 20 de febrer de 2018.- La consellera de Justícia, Administració Pública, Reformes Democràtiques i Llibertats Públiques, p. d. c. (R 03.10.2017; DOGV 8146, 10.10.2017), el secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.